
Élelmiszer-kereskedelmi üzletláncok telephelyválatsztásának vizsgálata Magyarországon

Kulcsszavak: Telephelyválasztás; térség; élelmiszer; fogyasztás
Dolgozatomban megvizsgálom a magyarországi élelmiszer-üzletláncok telephelyválasztását, telephelyválasztásának lehetőségeit.
A módszertant egy kiemelten fontos telepítőtényező, az élelmiszer iránti kereslet vizsgálata köré építem.
Kutatásom célja, hogy felderítsem, hogy melyek azok a vidékies területek, kistérségek, amelyek vásárlói potenciállal rendelkeznek multinacionális hálózatok számra, vagy lehetőséget kínálnak ezen hálózatok további terjeszkedésére, és melyek azok, amelyekben - demográfiai és gazdasági jellemzőikből következően - az élelmiszerkereskedelem során a helyi termelőké, a helyi kisebb üzletláncoké a főszerep.
Ma Magyarországon az élelmiszerpiac telített piacnak tekinthető. Új kereskedelmi egységek létrehozásához, és a régi egységek fenntartásához egyaránt szükséges, hogy a megfelelő arányú kereslet és kínálat a térben találkozzon. A népességeloszlást tekintve dekoncentrált, gazdaságilag elmaradottabb területek más beruházásai lehetőségeket rejtenek magukban, mint a sűrűn lakott, városias területek.
Számításba veszem Magyarország valamennyi kistérség területén élő összlakosságot, a népsűrűséget, a népesség vásárlóerejét, a városon és falun élő népesség megoszlását az össznépességen belül.
A kistérségek statisztikai összehasonlítása mellett kérdőíves felméréssel feltérképezem a népesség bevásárlóhely-választási és élelmiszervásárlási szokásait, attitűdjeit. A mai globalizálódó világban a falun élő fogyasztók nagy aránya a városi lakossághoz hasonlóan hiper-, és szupermarketekből szerzi be élelmiszerszükségletének jelentős hányadát. A kimutatás alapján megállapítom, hogy milyen eltérések és hasonlóságok fedezhetőek a falun és városon élő élelmiszerfogyasztók magatartása között. Az eredményeket rávetítem Magyarország területére, és következtetésképpen megállapítom, hogy a vizsgált térségekben élő emberek relatív viszonylatban mekkora keresletet támasztanak élelmiszerek iránt, és mennyire részesítik előnyben a multinacionális üzletláncokat, a kiskereskedelmi egységek mellett, vagy azok rovására. A vizsgálat során a hangsúlyt a vidéki lakosságra, ezáltal a vidékies kistérségekre fektetem.



